Fotó készítése

Sweet Home 3D Súgó > Fotók és videók készítése

|  |  | Fotó készítése

Ha 3D képet vagy fotót szeretne készíteni az otthonról, válassza a 3D nézet > Fotó készítése... menüt, vagy kattintson a Create photo eszközre. Fotó készítése eszköz Ekkor megjelenik az alábbi párbeszédablak, ahol beállíthatja a képkészítés során alkalmazott paramétereket, mint méret, minőség, és esetleges egyéb beállítások. Az Indít gombbal indíthatja el a kép elkészítését, és ha elkészült, a Mentés... gomb segítségével mentheti el az elkészült képfájlt. Amennyiben az alapértelmezettként megjelenő képméret nem megfelelő, adjon meg más szélességet és magasságot. Ha a Képarány opció meg van jelölve, az egyik paraméter átállítása után a másik automatikusa kiszámolásra kerül a képarány mezőben kiválasztott értéknek megfelelően. A Minőség csúszka segítségével választhat négyféle minőségi szint közül, a leggyorsabb/legrosszabb minőségtől a leglassabb/legjobbig, igényeinek megfelelően.

| 1. A legalacsonyabb minőség megfelel annak, ami a 3D nézetben is látható. |  |  | 3. A harmadik minőségi fokozat teljesen más, i>Global illumination elnevezésú renderelési technológiát használ, az árnyékok az elhelyezett fényforrások és a nap állása alapján lesznek kikalkulálva.
| 2. A következő minőségi fokozat hasonló az elsőhöz, alapvető árnyékolással (bútorok alatt a padlón), ami kissé valósághűbbéá teszi az elkészült képet. |  | 4. A legjobb minőség hasonló a harmadikhoz, precízebben kidolgozott részletekkel és jobb minőségben renderelt csillogással.

A két legjobb minőségi szinten az elkészült képet befolyásolja a földrajzi helyzet és a fényerősség. Alapértelmezettként a kép készítésének időpontja dél, és minden helyiség mennyezetén található egy fényforrás. Amennyiben a fényforrásokat szabályozni szeretné, vegye ki a pipát a Mennyezetvilágítás hozzáadása jelölőnégyzetből, adjon hozzá néhány fényforrást a világítás kategóriából és állítsa be fényerejüket a fényerőszabályzójukkal vagy tulajdonságaik szerkesztésével. A napfény ereje, iránya és színe függ a beállított dátumtól is időponttól, az otthon tájolásától és földrajzi fekvésétől, utóbbi paraméterek a Tájoló beállítása panelen szerkeszthetők. A kép általános világossága függ a 3D nézet módosítása panelen beállított értékektől is. Végül, a Fotó készítése panelen négy lencse közül választhat.
Alapértelmezett lencse | Nagy mélységélességű lencse
Halszemoptika | Nagylátószögű lencse

Amennyiben egyszerre több fotót szeretne készíteni, mentse el a kívánt nézőpontokat a 3D nézet> Megfigyelőpont tárolása... menüben, majd válassza a 3D nézet > Fotó készítése megfigyelőpontoknál menüpontot. A megjelenő párbeszédablakban beállíthatja a kívánt méretet képminőséget, fájlformátumot és a képek tárolására szánt mappát azok elkészítése és elmentése előtt. A két legjobb minőségi szinten a megfigyelőpont eltárolásakor a Fotó készítése panelen aktuálisan beállított dátum/idő és lencseértékek kerülnek alkalmazásra.

• | A nagylátószögű lencse 2:1 arányú képeket állít elő. E fura kinézetű képek magassága mindig a fele a szélességüknek, és remekül használhatók panorámaképek elő állítására Quicktime VR-rel, PanoSaladoval, vagy PTViewerrel, Java appletekkel.
• | A Világítás kategóriában található néhány speciális elem, fényforrás néven. Ezen elemeknek nincs 3D megjelenése, csak kijelölve látszanak a 3D nézeten, az azonosíthatóság végett. Ezek használhatók a két legjobb minőségi szinten a tér bevilágítására. Fényerejük növelésével lehet lágyítani az árnyékokat.
• | A két legjobb minőségi beállítás esetén nappal a napfény színe függ a nap állásától, éjjeli időpont esetén pedig nincs napfény. Amennyiben megadott valamilyen színt az égbolthoz a 3D nézet panelen vagy Légi nézetben van, úgy az a megadott időpontnak megfelelően lesz renderelve. Amennyiben textúrát adott meg, mindig az kerül felhasználásra a Virtuális látogatás módban, napszaktól függetlenül.
• | Ha az elkészült kép teljesen fekete, ellenőrizze, hogy a látogató nem ragadt-e egy falba, nincs-e éjszaka, és ha igen, van-e 0-nál nagyobb erejű fényforrás telepítve, illetve hogy be van-e jelölve a Mennyezetvilágítás hozzáadása jelölőnégyzet. Ellenőrizze, hogy a megadott időpontban nappal van-e, ha igen, hasonlítsa össze az időzónát és az otthon földrajzi helyzetét. Ne feledje, hogy amikor például Közép-Európában dél van, Kaliforniában még éjszaka.
• | Légi nézet módban a mennyezetek nem láthatóak. Amennyiben szeretné látni azokat a két legjobb minőségi szinten, válassza a Virtuális látogatás> opciót, és emelje meg a a látogató nézőpontját.
• | Egy adott minőségi szinten belül is tudja javítani a kép minőségét, ha nagyobb méretű képet renderel, majd az elkészült képet lekicsinyíti valamilyen képszerkesztővel, pl Gimppel.
• | A Fotó készítése ablak nem modális, ami azt jelenti, hogy nem blokkolja a főablakot, amikor nyitva van. Vagyis, tetszés szerint dolgozhat az otthonon és akár a 3D nézetbeli nézőpontot is megváltoztathatja, akár akkor is, amikor ez a párbeszédablak nyitva van.
• | A fotó renderelése alatt az otthonon végzett változtatások nem befolyásolják az éppen készülő képet.