Създаване на снимки

Sweet Home 3D Помощ - Начало > Създаване на снимки и видео

|  |  | Създаване на снимки

За да създадете 3D изображение на Вашия дом, изберете от менюто 3D изглед > Направи снимка... или цъкнете върху инструмента, който Снима 3D изгледа от лентата с инструменти. Инструментът, който Снима 3D изгледа Ще се появи следния прозорец, изобразяващ размера, качеството и някои други настройки, използвани за генерирането на изображението, заедно с бутоните Снимай, стартиращ генерирането и Запиши..., за запис на изобразеното готово изображение. Ако искате, можете да промените размерите по подразбиране на изображението и да изберете други широчина и височина. Когато Пропорции е маркирано, височината на изображението ще се изчислява автоматично при всяка смяна на ширината, така че да съответства на зададената в съседното поле пропорция. Плъзгачът Качество Ви позволява да избирате измежду четири различни нива на качество и бързина на генериране на изображението, от лошо и най-бързо до най-добро, но най-бавно, в зависимост от това, което Ви е нужно за момента.

| 1. Най-ниското качество е същото като това, което виждате в полето с 3D изгледа в работната площ, видяно от същата гледна точка. |  |  | 3. Третото ниво използва коренно различен процес на рендериране, наречен Глобална осветеност, където сенките са изчислени в зависимост от положението на слънцето и на осветителните тела.
| 2. Второто ниво е с качество като първото, но е с добавени сенки на пода под мебелите, поставени на него. Това дава по-голяма реалистичност на изображението. |  | 4. Най-високото качество се различава от предното по по-качественото предаване на детайлите. Гладките и гланцираните повърхности изглеждат по-добре.

В последните две нива, полученото изображение силно зависи от разположението и яркостта на източниците на светлина. По подразбиране, изображението се изчислява с положение на слънцето по обяд и с източници на светлина, автоматично поставени в центъра на тавана на всяка стая. Ако искате да контролирате по-добре осветлението, пробвайте като демаркирате Светнати лампи на тавана, като добавите в плана обекти от групата Осветление и като регулирате яркостта им чрез техния регулатор на мощността или чрез редактиране на техните характеристики. Яркостта на слънцето, цвета и посоката на лъчите му зависят от часа на зададената дата, от разположението спрямо посоката Север, географските координати и часовата зона, като тези параметри се настройват от прозореца за настройка Свойства на компаса.... Яркостта на изображението зависи също от нивото, зададено от плъзгача Яркост на осветлението в прозореца Настройки на 3D изгледа. И накрая, в прозореца Създаване на снимка имате възможност да избирате измежду следните четири вида обективи на виртуалния фотоапарат:
Нормален обектив | Обектив, фокусиран в Дълбочина
Обектив Рибешко око | Сферичен обектив
Ако искате да създавате наведнъж група от по няколко снимки, запазете интересните за Вас гледни точки като използвате менюто 3D изглед > Запис на гледната точка..., след което изберете от менюто 3D изглед > Направи снимки от гледните точки.... Ще се покаже прозорец, в който ще можете да изберете размера, качеството и файловия формат на снимките, преди те да бъдат генерирани и записани в избраната от Вас папка. В двете най-високи нива на качество, датата, часът и обективите, използвани в отделните гледни точки ще са тези, които сте задали в прозореца Създаване на снимка, в момента, когато сте записали тази гледна точка.

• | Чрез сферичния обектив се създават изображения на план с "изправени" ъгли. Тези странно изглеждащи снимки винаги имат височина равна на половината от ширината им (пропорции 2 към 1) и се използват за генериране на панорамни изображения чрез Quicktime VR, Flash или Java аплети, с инструменти като PanoSalado или PTViewer.
• | В групата Осветление в каталога има няколко специални обекта, наречени Светлина, изобразявани в каталога като електрически крушки. Това са източници на светлина, които не се изобразяват като реален предмет и разположението им може да бъде видяно в 3D изгледа само когато бъдат маркирани. Предназначението им е единствено за допълнителна осветеност в 3D изображенията в двете нива с високо качество. Уголемяването на тези източници на светлина прави сенките по-размити и меки.
• | В двете нива с високо качество цветът на слънчевите лъчи зависи от височината на слънцето над хоризонта през деня, като през нощта слънчева светлина липсва. Ако сте задали цвят на небето в Настройки на 3D изгледа или ако текущият режим на 3D изгледа е Изглед от горе, представянето на небето в изчисленото изображение е според часа от денонощието. Ако сте избрали шарка на небето, тя ще се използва винаги в режим Виртуална разходка, независимо от часа от денонощието.
• | Ако изчисленото изображение е черно, проверете да не би виртуалния посетител не се намира в стена, или ако е през нощта, има ли източници на светлина с мощност по-голяма от нула или пък дали Светнати лампи на тавана е маркирано. Ако зададеният час е през светлата част на денонощието, проверете също дали географските координати и часовата зона са коректни. Имайте предвид, че по Централно Европейско Време (СЕТ) по обяд, в Калифорния е все още нощ.
• | В режим Изглед отгоре таваните не се виждат. Ако искате да ги видите в двете нива с високо качество, ще трябва да използвате режима Виртуална разходка и да издигнете гледната точка на виртуалния посетител нагоре.
• | Можете още да подобрите изображение, направено с което и да е ниво на качество, като зададете при генерирането му по-големи от необходимото размери и след това го смалите с редактор като The Gimp.
• | Прозорецът Създаване на снимка не е модален. Това означава, че когато е отворен, той не блокира работата Ви в основния прозорец на програмата, така че Вие можете да правите промени в плана или в гледната точка.
• | Ако направите промени в плана по време на генерирането на снимка, те няма да бъдат отразени в полученото изображение.